Patti Smith

Patricia Lee (Patti) Smith (pron.: peti-smit; n. Chikago (Illinois), la 30ma di decembro 1946) esas Usana kantisto, kansonifisto e poeto. El konsideresas un de la fondinti di la jenro punk en New York. Elua verko esas fuzo di rok-muziko e poezio.

La maxim bone konocata kansono di Patti Smith esas "Because the Night" ('Pro ke la Nokto'), quan el skribis kun Bruce Springsteen. Ol atingis numero 13 en la Billboard Hot 100 en 1978.

Poeto/skriptisto
Patti Smith skribis l'autobiografio "Just Kids" (simple infanti, 2010) qua esis mondala vendosuceso. En 2025 publikigesis "Bread of Angels" (pano di anjeli).

Biografio
 1946, la 30ma di decembro, naskis en Chikago
 1967 renkontris Robert Mapplethorpe
 1971 skribis kun Sam Sheppard  "Cowboy Mouth" (teatrajo)
 1973 fondis bando, pleis en New York
 1975 publikigis albumo "Horses"
 1976 publikigis albumo "Radio Ethopia"
 1978 publikigis albumo "Easter"
 1979 publikigis albumo "Wave", retretas de publika vivo
 1980 mariajesis a Fred Smith
 1988 publikigis kun Fred Smith l'albumo "Dream of Live"
 1992 publikigo di poemaro "Woolgathering"
 1994 morto di Fred Smith e fratulo Todd
 1996 publikigis albumo "Gone Again"
 2005 publikigis albumo de koncert-versiono "Horses"
 2005 recevis la Francian Ordeno dil Arti e Letri
 2007 aceptit en la Rok-e-Rol Halo di Famo
 2010 publikigo di libro "Just Kids" (ganis premio 'National Book Award'')
 2015 publikigis libro "M Train"
 2016 aceptis por Bob Dylan la Nobel-premio por literaturo 
 2025 publikigis libro "Bread of Angels" en jubileo-versiono di albumo "Horses"

Kategorio:Usana muzikisti
Kategorio:Usana kantisti
Kategorio:Usana muzik-bandi
Kategorio:Usana skriptisti
Kategorio:Usana poeti